b'\n_START_ARTICLE_\nWegscheiderita\n_START_SECTION_\nCaracter\xc3\xadstiques\n_START_PARAGRAPH_\nLa wegscheiderita \xc3\xa9s un carbonat de f\xc3\xb3rmula qu\xc3\xadmica Na\xe2\x82\x85H\xe2\x82\x83(CO\xe2\x82\x83)\xe2\x82\x84. Cristal\xc2\xb7litza en el sistema tricl\xc3\xadnic. Es troba en forma de cristalls aciculars a sub\xc3\xa8drics, de fins a 5 cm, i comunament fibrosa, en agregats. La seva duresa a l\'escala de Mohs es troba entre 2,5 i 3. Es tracta d\'un mineral qu\xc3\xadmicament relacionat amb la nahcolita, i similar a la trona i al mineral sense anomenar \'UM1974-04-CO:HNa\'._NEWLINE_Segons la classificaci\xc3\xb3 de Nickel-Strunz, la wegscheiderita pertany a "05.AA - Carbonats alcalins, sense anions addicionals, sense H\xe2\x82\x82O" juntament amb els seg\xc3\xbcents minerals: zabuyelita, natrita, gregoryita, nahcolita, kalicinita i teschemacherita.\n_START_SECTION_\nFormaci\xc3\xb3 i jaciments\n_START_PARAGRAPH_\nVa ser descoberta l\'any 1961 al pou Perkins No. 1, a la formaci\xc3\xb3 de Green River, al comtat de Sweetwater, Wyoming (Estats Units), en dip\xc3\xb2sits lacustres, on reempla\xc3\xa7a la trona. Tamb\xc3\xa9 ha estat descrita a altres indrets dels Estats Units, a R\xc3\xbassia i a la Xina. Es troba associada a altres minerals com la trona o l\'halita.'